San Nicolas
San Nicolas ta un ciudad y un region na Aruba. E ciudad ta situa na e costa zuid oost di e isla, na bahia di San Nicolas y tin un poblacion di 15.283 habitante (2010). E area di San Nicolas ta e di dos mas habita di e isla y ta subdividi den dos zona: San Nicolas Zuid y San Nicolas Noord. 

San Nicolas a cuminsa como luga industrial, atrayendo residente despues di inicio di operacion di Compania di Fosfaat Arubano na Sero Colorado na 1880. Entre añanan 1926 y 1985 e tawata e centro di Aruba su industria petrolero caminda Lago Oil & Transport Company tawata opera su negoshi di refina azeta. Barionan conoci na San Nicolas ta Lago Heights, Juwana Morto, Standardville, Essoville, The Village y Zeewijk.

Demografia

Naci 
 Xander Bogaerts (1992), pelotero
 Edward Cheung (1963), ingeniero y cientifico 
 Janiro (Ataniro) Eisden (1975), musico y cantante
 Bobby Farrell (1949-2010), cantante 
 Quito Nicolaas (1955), escritor, poeta y essayista
 Claudius Philips (1964), musico y cantante
 Gilbert Senchi (1969), escultor

Galeria 

Distritonan na Aruba
Luga na Aruba